**אברהם סלע קורות חים 11/12/19**

אברהם נולד בפריז בשישה עשר ביולי 1934 להוריו הניה ווולף.גוטליבר.

אביו היה פעיל בתנועה הקומוניסטית הפולנית ולכן נעצר ולאחר מכן, המשפחה גורשה לפרנקפורט ומשם לפריז, שם נולד אברהם כבן שני אחרי אחותו תמר. מאוחר יותר, נולד אחיו גדעון. אביו עסק בחייטות בעיקר ככיסוי לפעילותו במפלגה הקומוניסטית.

אברהם ואחותו נשלחו לתקופה קצרה לשוויץ, עם פרוץ המלחמה ולאחר זמן, התאחדה המשפחה בפריז..

עם פלישת הגרמנים לפריז, נשלח אברהם למחבוא למספר ימים עד פגישתו המחודשת עם אמו ואחיו גדעון

לאחר בריחה ברחובות פריז, נשלחו אברהם ואחותו תמר, לזוג איכרים בכפר מדרום לפריז, תמורת תשלום. חייו בכפר היו קשים בגלל העוני , הרעב ושנאת הכפריים. לאחר זמן, באמצעות שליחה מהמחתרת הצרפתית. שבו אברהם ואחותו תמר לפריז משם הועבר אברהם שנית לכפר. תפקידו היה לטפל באחיו ולאחר מכן , עד הלילה עבודה קשה בשדה.

אמו, הניה, גויסה למחתרת והייתה פעילה מאד בארגון זה. אביו שהיה אף הוא במחתרת, נתפס ע"י הגרמנים ונשלח ברכבת לאושוויץ ביחד עם חבריו. בניסיון בריחה כושל, נתפסה החבורה וכולם כולל אביו, נורו למוות

אברהם הועבר לכפר אחר, שם מצא משפחה אוהבת ושם גם למד קרא וכתוב,. כומר הכפר שכנע אותו לבא לכנסיה ואמו אף הסכימה שיתנצר וכך למעשה ניצל. עם סיום המלחמה, חזרה המשפחה לפריז.

המפלגה הקומוניסטית סידרה להם אשרות כניסה לישראל והמשפחה כולה עלתה לארץ באניה.כשלאברהם מלאו 11 שנים. לאחר שהייה בעתלית, הגיע אברהם לכפר מנחם ,נקלט בקבוצה הראשונה של הקיבוץ, קבוצת סלע ואומץ ע"י ציפורה ונחקה רומבק ז"ל.

לאחר השירות הצבאי בנח"ל, היה אברהם פעיל מאד בקיבוץ והיה בו דמות מרכזית. היא נישא לנירה ולהם שני ילדים:אסנת ואיתי. בהמשך הגיעו גם הנכדים.

אברהם היה פעיל גם בתנועת השומר הצעיר והדריך ביפו ומאוחר יותר את כתת לבנה, הכיתה שלי.

היה פעיל מאד בוועדות והרבה להתבטא בעלון ובשיחות הקבוץ.

בשנת 70' נוסעת המשפחה לשנתיים שליחות בבוליביה, עם חזרתה, נבחר אברהם לתפקיד מרכז המשק.

בשנים שלפני כן עבד בשלחין ושנים רבות אף ריכז את הענף.

ב1997 נבחר אברהם לתפקיד מזכיר הקבוץ והיה שותף להחלטות משמעותיות בחיינו.

אברהם גם שימש מספר שנים כמנהל בית הקבוץ הארצי. ותקופה ארוכה, היה פעיל בארגוני מים איזוריים.

בשנותיו האחרונות, עבד כפנסיונר במפעל המתכת. לצערנו לפני מספר שנים, חלה אברהם במחלת הסרטן ממנה הבריא אך המחלה, שבה והיום הכריעה אותו.

הקבוץ כולו משתתף בצער ם של איתי, אסנת ובני משפחותיהם.

יהי זכרו ברוך

 אמנון